**KURIKULUM**

**TEHNIČKE**

**ŠKOLE**

**NIKOLE TESLE**

**VUKOVAR**

**[](http://www.google.hr/url?sa=i&source=images&cd=&cad=rja&docid=iteemKztSxfytM&tbnid=gvDy3f6Deqn1BM:&ved=0CAgQjRwwAA&url=http://www.teslasociety.com/&ei=U1wwUuWJJcT04QTp9YGwBg&psig=AFQjCNHldWLSzCX9KmZCv5HjMHdanyzMEg&ust=1378987475812890)**

**ŠKOLSKE 2023. / 2024. GODINE**

ŠKOLSKI ODBOR TEHNIČKE ŠKOLE NIKOLE TESLE IZ VUKOVARA DONOSI TEMELJEM ČL. 41 ST. 4. STATUTA ŠKOLE, A U SKLADU S ČL. 28. ZAKONA O ODGOJU I OBRAZOVANJU U OSNOVNOJ I SREDNJOJ ŠKOLI

**ŠKOLSKI**

**KURIKULUM**

ZA ŠKOLSKU 2023./ 2024. GODINU

ŠKOLSKI ODBOR USVOJIO JE

ŠKOLSKI KURIKULUM 6.10.2023.

NA PRIJEDLOG NASTAVNIČKOG VIJEĆA

KLASA: 602-12/23-01/01 PREDSJEDNIK ŠKOLSKOG ODBORA:

URBROJ: 2196-43-06-23-01 Sanja Rašić, dipl. ing.

Vukovar, 6. 10. 2023.

SADRŽAJ

1. UVOD
2. KURIKULUM TEHNIČKE ŠKOLE NIKOLE TESLE

2. 1. STRATEŠKI PLAN RAZVOJA ŠKOLE 2022.- 2025.

2. 2. GODIŠNJI PLAN I PROGRAM ŠKOLE

2. 3. IZVAN NASTAVNE AKTIVNOSTI

2. 4. ETIČKI KODEKS

2. 5. KURIKULARNO PLANIRANE AKTIVNOSTI

2. 6. AKCIJSKI PLAN ZA PROMIDŽBU ŠKOLE, KURIKULUMA ŠKOLE I REZULTATA PROJEKTA

3. ZAKLJUČAK

1. UVOD

Cilj srednjoškolskog strukovnog odgoja i obrazovanja jest radno osposobljena osoba, odgovorna i samostalna prema očekivanjima razine kvalifikacije, a školski kurikulum taj cilj nadopunjava.

Školski kurikulum služi kao vodič za ostvarenje željenih ciljeva i kao mjera dinamike razvoja škole. Realizacijom školskog kurikuluma( razvojnog plana) u roku od narednih 5 godine želimo stvoriti modernu otvorenu školu koja afirmira odgojne i obrazovne vrijednosti primjenom suvremenih nastavnih sredstava, metoda i oblika rada.

Bit ćemo škola motiviranih nastavnika i učenika za postizanje ( još) boljih rezultata, bit ćemo škola koja će pripremiti svoje učenike za svijet rada i nastavak školovanja, u skladu sa potrebama i zahtjevima Evropske unije.

**Školski kurikulum (ŠK)**

Pod pojmom školskog kurikuluma podrazumijevamo sve sadržaje, procese, aktivnosti koje su usmjerene na ostvarivanje ciljeva i zadataka obrazovanja kako bi promovirali intelektualni, osobni, društveni i fizički razvoj učenika. On obuhvaća, osim službenih programa nastave, i neformalne programe te obilježja koja stvaraju školski imidž, kao što su kvalitetni odnosi, briga o jednakosti suprotnosti, o vrjednovanju primjera koji postavljaju kriterij škole i načine na koji je ta škola organizirana i vođena.

**Zašto školski kurikulum?**

* Uvođenjem ŠK dolazi do decentralizacije i smanjenja kontrole obrazovnog procesa, ali i veće odgovornosti škola i nastavnika
* Prema kurikularnom planiranju nastavnik je netko tko sudjeluje u razvoju i poboljšanju programa, za razliku od dosadašnje situacije kada samo primjenjuje propisani program
* Razvoj ŠK podrazumijeva refleksiju na lokalne potrebe uključujući učenike i sve zainteresirane u proces stvaranja

**Glavne zadaće školskog kurikuluma**

* izgradnja jedinstvenog profila škole
* stvaranje individualnog koncepta škole iz kojeg proizlaze smjernice za definiranje jasnih i konkretnih ishoda
* usmjerenost na interes i mogućnosti djece u školi, a ne na određeni predmet
* razvoj sustava procjene i samoprocjene u obrazovanju
* usmjerenost ka kvaliteti i dokazima rezultata, te izgradnju sustavu za njihovo procjenjivanje i dostizanje.

Kurikulum škole nastao je temeljem objektivnog analiziranja prednosti, nedostataka i resursa škole te anketiranja lokalne zajednice, prvenstveno učenika, roditelja i poslodavaca, kako bi se dobio uvid u mogućnosti škole s jedne strane i potreba lokalne zajednice s druge strane, a s obzirom na obrazovnu ponudu.

Ovakav kurikulum je trajno otvoren za promjene i za aktivnosti koje nisu u kurikulumu, ako doprinose razvoju odgojno obrazovnog procesa

Kurikulum škole čine:

1. Godišnji plan i program

2. Školski kurikulum

3. Etički kodeks

4. Sažet pregled kurikularno planiranih aktivnosti

5. Akcijski plan za provođenje godišnjeg plana unaprjeđenja

6. Akcijski plan za promidžbu škole, kurikuluma škole i svih rezultata projekta

1. KURIKULUM TEHNIČKE ŠKOLE NIKOLE TESLE

**MISIJA ŠKOLE**

Svestrani razvoj osobnosti učenika i njihovo osposobljavanje za produktivan rad i skladan život u društvu.

**VIZIJA ŠKOLE**

Tehnička škola Nikole Tesle bit će škola u kojoj će se uz pomoć suvremenih nastavnih metoda i oblika rada, suvremene tehnologije i nastavnih sredstava, kao i suvremenih nastavnih sadržaja odgovoriti na zahtjeve i izazove suvremenog društva i tržište rada koji očekuju naredne generacije. Učenici će se osposobljavati za produktivan rad u struci, ali isto tako i za nastavak školovanja nakon završene srednje škole, te za permanentno obrazovanje i samoobrazovanje. *Pored toga, škola će pokloniti posebnu pozornost razvoju i formiranju pozitivnih osobina, stavova i pogleda na svijet.*

**ŠKOLA ĆE UČENICIMA OMOGUĆITI:**

-Samostalan,inovativan i kvalitetan rad

-Razvoj samopoštovanja, kvalitetnih međuljudskih odnosa i svijest o okolišu

-Timski rad, rad u manjim grupama i kabinetskoj nastavi

-Razne školske i vanškolske nastavne aktivnosti

Suradnja nastavničkog kadra omogućit će učenicima kreativan i interdisciplinarni rad. Škola će postati centar izvrsnosti u redovnom obrazovanju i obrazovanju odraslih i to u području rada na računalu,razvoju aplikacija,primjene programskih paketa te novih tehnologija temeljenih na održivom razvoju i širenju ekološke svijesti. Na taj način škola će biti prepoznata po posebnosti u Vukovarsko- srijemskoj županiji i Republici Hrvatskoj.

**TEMELJNE VREDNOSTI:**

1. OBRAZOVANJE I STRUČNOST
2. ODGOVORNOST I MARLJIVOST
3. SAMOPOŠTOVANJE
4. KREATIVNOST
5. TOLERANCIJA I MEĐUSOBNO UVAŽAVANJE
6. SAMOOBRAZOVANJE I PERMANENTNO STRUČNO USAVRŠAVANJE
7. OTVORENOST PREMA PROMJENAMA I NOVIM IDEJAMA
8. DOSLJEDNOST U RADU

2.1. STRATEŠKI PLAN RAZVOJA ŠKOLE 2022.-2025.

**CILJ 1.POVEĆATI ODGOJNO-OBRAZOVNI USPJEH I REZULTATE UČENIKA**

|  |  |  |
| --- | --- | --- |
| AKTIVNOSTI | POKAZATELJI POSTIGNUĆA | NAČIN MJERENJA  ( min. rezultati) |
| Unapređenje provođenja SRZ-a. | * Izrada priprema za teme SRZ-a (primjenjivati pedagoške radionice). * Poboljšanje kulture učeničkog ponašanja. | * Izrađene pripreme za teme. SRZ-a i njihovo provođenje. * Smanjenje broja kaznenih pedagoških mjera vezanih za ponašanje učenika. |
| Upotreba suvremenih nastavnih metoda i ostvarivanje zadanih ishoda učenja. | * Analiza uspjeha na ispitima DM svake godine. * Povećana prolaznost učenika na DM. | * Povećana prolaznost učenika na DM u odnosu na svaku prethodnu godinu. * Povećani prosjeci ocjena na ispitima DM u odnosu na svaku prethodnu godinu. |
| Reorganizacija slobodnih aktivnosti, bazirana na potrebama učenika i suradnji s roditeljima, te vođenje projektne nastave. | * Dolazak učenika na dopunsku i dodatnu nastavu. * Analiza o-o rezultata na kraju svake godine. * Povećanje prosječne ocjene učenika na kraju šk.god. | * Povećanje broja učenika koji pohađaju dodatnu i dopunsku nastavu (70 % učenika ide na neku slobodnu aktivnost). * Povećanje prosječne ocjene učenika na kraju šk.god. |
| Učenje primjenjivanja stručne terminologije u stranim jezicima. | - Izrada pripreme nastavnih sati čiji ishodi će biti usmjereni na stjecanje znanja i primjene stranog jezika vezanih za struku koju učenik pohađa. | * Izrađena priprema za 4 nastavna sata. * Učenici se ocjenjuju iz poznavanja stručne terminologije na stranom jeziku. |
| Uključivanje većeg broja učenika na županijska i državna natjecanja. | * Povećan broj učenika na natjecanjima. | * Povećanje broja učenika koji idu na natjecanja za 20 % u odnosu na današnje stanje. |

**CILJ 2.RAZVOJ LJUDSKIH I STRUČNIH POTENCIJALA NEOPHODNIH ZA UNAPREĐENJE ODGOJNO-OBRAZOVNOG RADA KAKO BI UČENICI LAKŠE I KVALITETNIJE USVOJILI NASTAVNE SADRŽAJE I RAZVIJALI SPOSOBNOSTI I KOMPETENCIJE VEZANE ZA STRUKU**

|  |  |  |
| --- | --- | --- |
| AKTIVNOSTI | POKAZATELJI POSTIGNUĆA | NAČIN MJERENJA  ( min. rezultati) |
| Usavršavanje postojećih i stjecanje novih znanja iz struke(vezano za stručno područje kojim se o-o djelatnik bavi) radi osuvremenjivanja nastavnog procesa i sadržaja. | * Izrada elaborata u kojem će biti navedena znanja i smjerovi u kojem će se o-o djelatnici određenog stručnog područja usavršavati. * Organizacija i ostvarenje predavanja i seminara vezanih za stručno usavršavanje iz područja struke. | * Izrađen elaborat. * Obavljena predavanja i stručna usavršavanja u 60% područja koja su navedena u elaboratu. * Broj polaznika predavanja   (uspješno - minimum 70 % nastavnika koji predaju u okviru određene struke). |
| Rad na osposobljavanju o-o djelatnika za uporabu suvremenih nastavnih pomagala (ICT). | * Organizacija i provedba edukacije nastavnika na suvremenim softverima pogodnim za uspješnije provođenje nastave. | * Minimalno 5 predavanja na različite teme. * Broj polaznika u okviru struke kojoj je predavanje namijenjeno (u odnosu na ukupan broj nastavnika unutar te struke). * Nastavnici će primjenjivati IC tehnologiju u nastavi. |
| Unaprijediti pedagoško-psihološko kompetencijenastavnika. | * Izraditi i provesti program pedagoško-psihološke edukacije. | * Izrađen program. * Održana predavanja koja pokrivaju osnovna znanja iz društvenih znanosti koja su potrebna za unapređenje i provedbu nastavnog procesa. * Hospitacija na satima nastavnika. |
| Izrada novih nastavnih priprema koje prate tehnološki razvoj, uz implementaciju o-o ishoda. | * Izrađene nastavne pripreme koje prate tehnološki razvoj, uz implementirane ishode. | * Svi nastavnici imaju pripreme za svaki sat u kojima su navedeni ishodi, koji po mogućnosti, dodatno prate tehnološki razvoj. |

**CILJ 3.UNAPRIJEDITI KVALITETU I OPREMLJENOST ŠKOLE TE ISKORIŠTENOST TEHNIČKIH RESURSA**

|  |  |  |
| --- | --- | --- |
| AKTIVNOSTI | POKAZATELJI POSTIGNUĆA | NAČIN MJERENJA  (min. rezultati) |
| Pribavljanje najsuvremenije dostupne IC tehnologije radi poboljšavanja provedbe nastave po aktivima. | * Pribavljena oprema za osposobljavanje učenika za rad s istom. | * Izrada popisa pribavljene opreme u odnosu na izrađeni elaborat o potrebama stručnih aktiva. |
| Pribavljanje strojeva i opreme za osposobljavanje učenika za rad u području **strojarstva.** | * Pribavljena oprema za osposobljavanje učenika za rad s istom. | * Izrada popisa pribavljene opreme u odnosu na izrađeni elaborat o potrebama stručnih aktiva. * Učenici primjenjuju naučena znanja u praktičnom radu i iz toga budu ocijenjeni. |
| Pribavljanje strojeva i opreme za osposobljavanje učenika za rad u području **elektrotehnike i računalstva.** | * Pribavljena oprema za osposobljavanje učenika za rad s istom. | * Izrada popisa pribavljene opreme u odnosu na izrađeni elaborat o potrebama stručnih aktiva. * Učenici primjenjuju naučena znanja u praktičnom radu i iz toga budu ocijenjeni. |
| Pribavljanje strojeva i opreme za osposobljavanje učenika za rad u području **ekološke struke.** | * Pribavljena oprema za osposobljavanje učenika za rad s istom. | * Izrada popisa pribavljene opreme u odnosu na izrađeni elaborat o potrebama stručnih aktiva. * Učenici primjenjuju naučena znanja u praktičnom radu i iz toga budu ocijenjeni. |
| Opremiti kabinete **općeobrazovnih predmeta** potrebnim materijalima i literaturom. | * Pribavljeni materijali za rad općeobrazovnih predmeta. | - Izrada popisa pribavljene opreme u odnosu na izrađeni elaborat o potrebama aktiva općeobrazovnih predmeta. |
| Kroz uređenje prostora škole korisnicima komunicirati poruke o viziji i misiji škole i motivirati učenike i djelatnike. | * Na vidljivom mjestu u školi postavljeni plakati o misiji i viziji škole, na različitim mjestima u školi postavljene motivacijske poruke. | * Izrada plakata o misiji i viziji škole, izrada plakata s motivacijskim porukama unutar školskog hola. |
| Uređenje školskog hola po mjeri učenika. | * Izrađen prostor za učenike u prostoru školskoga hola gdje će učenici provoditi vrijeme odmora (kutak za učenike). | - Izraditi prostor za učenike (mini amfiteatar, prostor za sjedenje) unutar školskog hola. |

**CILJ 4. IZGRAĐIVATI UČINKOVITA STRATEŠKA PARTNERSTVA S DOMAĆIM I INOZEMNIM OBRAZOVNIM USTANOVAMA, GOSPODARSKIM SUBJEKTIMA I SOCIJALNIM PARTNERIMA USMJERENA NA UNAPRJEĐENJE RELEVANTNOSTI KURIKULUMA KOJE PROVODI ŠKOLA I RAZVIJANJA SVIH OBLIKA UČENJA TEMELJENOG NA RADU**

|  |  |  |
| --- | --- | --- |
| AKTIVNOSTI | POKAZATELJI POSTIGNUĆA | NAČIN MJERENJA  (min. rezultati) |
| Izrada , provedba i suradnja na projektima na nacionalnoj i međunarodnoj razini s ciljem povećanja o-o rezultata škole. | * Škola će aplicirati na minimalno 7 projekata u narednih 5 godina. | * Škola će sudjelovati na minimalno 3 projekata u narednih 5 godina. |
| Izraditi plan suradnje s domaćim i inozemnim obrazovnim ustanovama, gospodarskim subjektima socijalnim partnerima vodeći se sljedećim kriterijima odabira partnera:  - organizacije koje imaju pozitivan interes i motivaciju baviti se problemom ili prilikom  - organizacije koje imaju odgovarajuće resurse za suradnju na projektu: relevantno znanje, iskustvo i financijsku sposobnost u slučaju sufinanciranja (stručni, tehnički i financijski kapacitet)  - stvaranja sektorskih partnerstava u sektorima Elektrotehnika i računarstvo, Strojarstvo, brodogradnja i metalurgija,Geologija, rudarstvo, nafta i kemijska tehnologija  - geografskog proširenja od prekograničnih partnera do transnacionalne suradnje  - procjena sinergijskog učinka  - pozitivna iskustva u prethodnim suradnjama, ako ih je bilo. | * Uključivanje poslovnih i društvenih subjekata, organizacija izvan škole. | * Suradnja s min. dva nova subjekta. * Izrađen i realiziran plan uspostave suradnje. * Potpisani sporazumi o suradnji vezano uz unaprjeđenje relevantnosti kurikuluma koje provodi škola i razvijanja svih oblika učenja temeljenog na radu. * Realizirani projekti škole u partnerstvu s domaćim i inozemnim obrazovnim ustanovama, gospodarskim subjektima i socijalnim partnerima usmjereni na kurikulume i oblike učenja temeljenog na radu. |

**CILJ 5. PROMOVIRATI VJEŠTINE UČENIKA ŠKOLE U CILJU JAČANJA STRUKOVNOG OBRAZOVANJA**

|  |  |  |
| --- | --- | --- |
| AKTIVNOSTI | POKAZATELJI POSTIGNUĆA | NAČIN MJERENJA  (min. rezultati) |
| Promovirati rezultate projekata škole usmjerenih na učeničke inovacije putem sudjelovanja na natjecanjima, izložbama i sajmovima. | - Škola će se prijaviti na sudjelovanje (mentori i učenici) na sajmovima, izložbama, natjecanjima i predstaviti projektne rezultate. | * Učenički radovi predstavljeni na dostupnim natjecanjima, izložbama i sajmovima te stručnim skupovima vezanim uz sektore (min 3). |
| Organizirati školski sajam za učenike završnih razreda osnovnih škola i njihove roditelje u cilju jačanja privlačnosti strukovnog obrazovanja. | - Škola organizira sajam unutar svojih prostorija, ispred školske zgrade ili u centru grada gdje će predstaviti aktivnosti triju sektora unutar strukovnog obrazovanja. | * Broj učenika završnih razreda osnovne škole zainteresiranih za upis u zanimanja koje nudi škola jednak ili u porastu, prema broju prijavljenih kandidata na upisima. |
| Osnovati učeničku zadrugu i promovirati njen rad putem medija i izložbi. | - Školski tim koji imenuje ravnatelj izradit će kurikulum učeničke zadruge. | * Izrađen plan i program rada učeničke zadruge. |

2. 3. IZVAN NASTAVNE AKTIVNOSTI

|  |  |
| --- | --- |
| **IZVANNASTAVNE AKTIVNOSTI NASTAVNICI** | |
| Održavanje i uređivanje okoliša škole | Branko Radanov, Ljilja Milošević |
| Dopunska nastava iz Engleskog jezika | Maja Savić |
| Dodatna nastava iz Engleskog jezika | Tamara Tomić |
| Dopunska nastava iz kemije | Jelena Danilović |
| Dodatna i dopunska iz Osnova elektrotehnike | Dušan Pejin, Davor Filipjak |
| Dopunska nastava iz Srpskog jezika | Mirjana Erić, Verica Lazić |
| Dodatna nastava iz Srpskog jezika | Mirjana Erić, Ljiljana Bajac Nikolić |
| Dopunska i dodatna nastava iz predmeta Uvod u računalne mreže i računalne mreže | Saša Ostojić |
| Praktične osnove računalstva | Robert Todorović |
| Znanstvena, istraživačka, kreativna radionica | Đurđevka Pecikozić |
| Napredna elektronika | Boris Ivanković |
| Dizajniranje pomoću računala | Dražen Kobašević,Matej Matijević |
| Dodatna nastava iz AVP-a | Pera Crljen |
| Dodatna nastava tehnologije održavanja vozila Utvrđivanje kvarova na 4taktnom otto motoru | Ljubomir Varićak |
| Dopunska nastava iz Matematike | Vojin Popadić, Ivana Matušinski, , ,Romana Krajšić,Marijana Kovačić,Jasmina Maksić,Aleksandra Velić |
| Dodatna nastava iz Matematike | Predrag Novaković, |
| Dopunska nastava iz Fizike | Mario Jovičić, Srđan Danilović, Željko Božić |
| Mikroupravljači | Nikola Stanojević |
| Geologija-izvan nastavna aktivnost | Danijela Caha Tomić |
| Dodatna nastava iz povijesti | Nenad Vojvodić |
| Radionica „tu sam nisi sam „ | Ljubomir Abadžić |
| Dopunska i dodatna nastava iz tehničke mehanike | Bernardo Martić |
| Dizajniranje proizvoda pomoću računala | Nikola Mendeš |
| Dopunska i dodatna nastava iz predmeta u području strojarstva | Aleksandar Patković |
| Dopunska nastava iz politike i gospodarstva | Dragan Milanović |
| Održavanje audio sustava Škole | Bogdanović Bojan |
| Domovinski rat | Damir Golub |
| Izrada sportskih sprava | Đorđe Patković |

|  |  |
| --- | --- |
| SPORTSKE DRUŽINE NASTAVNICI | |
| Stolni tenis za mladiće i djevojke | Jasna Bekić,Mario Vukušić, Nikola Stanojević |
| Tenis | Vlado Jakopiček |
| Šahovska sekcija | Boris Konjević, Sanja Konjević |
| Košarka | Siniša Sušić |
| Badminton | Dragana Lazić |
| Plivanje | Miloš Mirosavljević |
| Pikado | Sasa Popin |

|  |  |
| --- | --- |
| **KULTURNA I JAVNA DJELATNOST NASTAVNICI** | |
| Školska družina „ Teslići“ | Lilijana Radobuljac |
| Novinarska družina „ Tesli na ponos“-izrada godišnjaka, Ponos domovine, Natjecanje iz Hrvatskog jezika, Književni klub, Lidrano, Pokreni promjenu | Irina Marić |
| Medijska Kultura | Lana Bešenski |
| Holokaust , program „ŠAFRAM“ | Damir Golub, Tamara Tomić, Sanja Rašić, Jasmina Šahović Žabka, Jelena Vukosavljević, Martina Mišir, Dragana Vranješ Tropšek |
| Žensko Pismo | Žana Rajković |
| Turističko vođenje | Ivica Šandrk |
| Vijeće Učenika | Damir Golub, Tamara Tomić |
| Kreativna radionica | Danijela Senčić, Martina Ivanković |

|  |  |
| --- | --- |
| **DRŽAVNA MATURA NASTAVNICI** | |
| Dodatna nastava iz Matematike, pripreme za državnu maturu | Cmiljan Miličević, Nikolina Vasilek |
| Pripreme za državnu maturu iz Politike i gospodarstva | Vlado Burčak |
| Pripreme za državnu maturu iz Biologije | Mira Jakšić |
| Pripreme za državnu maturu iz Informatike | Sanja Rašić |

|  |
| --- |
| **PROJEKTI I NATJECANJA** |
| Projekt „ Šafran“ – Damir Golub, Jasmina Šahović Žapka, , Jasminka Dragić, Jelena Vukosavljević, Tamara Tomić, Martina Mišir, Sanja Rašić |

|  |
| --- |
| **PREVENTIVNI PROGRAMI**  **Zadužen tim za prevenciju: Sanja Konjević, Sanja Rašić,Damir Golub,**  **Nemanja Radišić,** |
| Prevencija ovisnosti: droga, alkohol, cigarete, Internet, kladionice |
| Školski program za prevenciju |
| Mjera civilne zaštite - vježba evakuacije |

|  |  |
| --- | --- |
| **EKSKURZIJE NASTAVNICI** | |
| Sajam knjiga u Beogradu | Jelica Lipovac Dudaš, |
| Sajam automobila u Beogradu | Dušan Pejin, Nemanja Radišić |
| Posjet Jasenovcu | Razrednici |
| Infogamer u Zagrebu | Lilijana Radobuljac |

2.4. ETIČKI KODEKS

Etički kodeks čine standardi ponašanja prilagođeni potrebama škole i očuvanju njenog ugleda i dostojanstva. Svrha je etičkog kodeksa uspostavljanje modela ponašanja unutar organizacije kao i kriterija koji mogu koristiti kao pomoć u određivanju u kojoj je mjeri neka aktivnost etična.

Etički kodeks proklamira sljedeće moralne principe po kojima se radnici škole, učenici, roditelji i ostale osobe uključene u rad i djelovanje škole trebaju ravnati: *Dignitet ljudskog života, Autonomnost, Poštenje, Dosljednost i profesionalnost, Pravednost i jednakost, Humanost, Opće dobro.*


Kodeksom su propisana prihvatljiva i neprihvatljiva ponašanja djelatnika škole prema učenicima, roditeljima, drugim kolegama, nastavi, imovini škole, u javnim nastupima i sredini u kojoj rade i djeluju.

2.5. KURIKULARNO PLANIRANE AKTIVNOSTI

Kurikularno planiranje podrazumijeva aktivnosti s jasno iskazanim ciljevima i ishodima učenja, kao i očekivanim rezultatima i načinima procjenjivanja postignuća tih ciljeva te je baza za razmjenu dobre prakse, međusobnog posjećivanja nastave, ohrabrivanja kvalitete i inovacija, kao i timskog rada i dobrih međuljudskih odnosa.

RAZLIKA IZMEĐU TRADICIONALNOG I KURIKULUMSKOG PLANIRANJA

|  |  |
| --- | --- |
| **TRADICIONALNI** | **KURIKULUMSKI** |
| * nije temeljen na proučenim životnim situacijama * jednostrani, centralizirani * sadrže formule učenja koje se mogu različito tumačiti * odvojeni od društvene stvarnosti * podržavaju tradicionalnu ulogu nastavnika i direktivno vođenje * GLAVNA TEŽIŠTA –   **SADRŽAJ, ZADACI** | * temeljen na analizi životnih situacija i potreba tržišta rada * proces donošenja programa teži demokratizaciji, procesi su “vidljivi” * omogućuje naknadno preispitivanje * aktivna i promijenjena uloga učenika (odgovornost), nedirektivno vođenje * GLAVNA TEŽIŠTA –   **CILJ, OČEKIVANA RAZINA ZNANJA** |



2.6. ACIJSKI PLAN ZA PROMIDŽBU ŠKOLE, KURIKULUMA ŠKOLE

I REZULTATA PROJEKTA

Kurikulumom škole predviđen je i plan promidžbe i promocije škole putem prezentacije na nastavničkom vijeću, vijeću učenika, vijeću roditelja, konferencijom s predstavnicima lokalne zajednice i tržišta rada i informiranje javnosti putem medija. Konačni ishod je umrežavanje i poticanje svih sudionika u realizaciji zacrtanih ciljeva. On podrazumijeva : Urediti znak kvalitete, prezentacija Kurikuluma škole nastavničkom vijeću, školskom odboru, vijeću učenika, vijeću roditelja, organizirati sastanak aktiva i analizirati primjedbe u cilju korekcija, lektoriranje kurikuluma škole, uređenje WEB stranice, tiskanje kurikuluma škole, priprema akcijskog plana za konferenciju, korespodencija s predstavnicima institucija i PR, konferencija, fotografiranje i publiciranje aktivnosti u školi.

3. ZAKLJUČAK

Uvođenje školskog kurikuluma pridonosi smanjenju kontrole obrazovnog procesa i decentralizaciji, a nastavnik postaje netko tko sudjeluje u razvoju i poboljšanju programa škole imajući u vidu lokalne potrebe. On obuhvaća, osim službenih programa nastave i neformalne programe, te obilježja koja stvaraju školski imidž, kao što su kvalitetni odnosi, briga o jednakosti suprotnosti, o vrjednovanju primjera koji postavljaju kriterij škole i načine na koji je ta škola organizirana i vođena.

Kurikulum će utjecati na izgradnju jedinstvenog profila škole, stvaranje individualnog koncepta škole iz kojeg proizlaze smjernice za definiranje jasnih i konkretnih ishoda, usmjerenost na interes i mogućnosti djece u školi, a ne na određeni predmet, razvoj sustava procjene i samoprocjene u obrazovanju, usmjerenost ka kvaliteti i dokazima rezultata, te sustavu za njihovo procjenjivanje i dostizanje.

Izradom školskog kurikuluma dobili smo obrazac vrijednosti po kojemu se škola određuje kao uspješna, dinamična i koja aktivno radi na poboljšanju kvalitete rada.

Imamo 28 slobodnih aktivnosti povezane s općim i strukovnim sadržajima, kulturnu i javnu djelatnost škole, 7 sportskih družina, dodatnu nastavu za pripremu učenika za državnu maturu, stalnu i kontinuiranu uključenost u projektima , stručne ekskurzije i posjete, razne preventivne programe i humanitarne aktivnosti.

Ovakav kurikulum je trajno otvoren za promjene i za aktivnosti koje nisu u kurikulumu, ako doprinose razvoju odgojno obrazovnog procesa.

Cilj nam je ustrajati na unapređivanju kvalitete obrazovanja za dobrobit djece i društva u cjelini.

**Nastavite li raditi ono što ste uvijek radili, nastavit ćete dobivati ono što ste uvijek dobivali. Već znate svoj put, trebaju vam neki novi, dakle nov način razmišljanja, nove akcije i novi rezultati.**



**Zato je ključno da nastavite učiti i rasti.  Sve živo stalno se mijenja. Znači, ne učite li stalno, zaostat ćete za svijetom. Mnogi tvrde da se ne mogu obrazovati zbog nedostatka novca i vremena, a uspješni pak ljudi citiraju rečenicu Benjamina Franklina: ‘Ako mislite da je obrazovanje skupo, iskušajte neznanje.’**